### Υλικό για Εκπαιδευτικούς
Αρχική | Οι Εκπαιδευτικές Πρακτικές | Το Εκπαιδευτικό υλικό | Οι θεματικές ενότητες | Ο Ήρωάς μας | Πληροφορίες

Ο ΗΡΩΑΣ ΜΑΣ ΕΝΑ ΧΑΡΤΙ ΠΟΥ ΜΕΤΑΣΧΗΜΑΤΙΖΕΤΑΙ…

Η βασική ιδέα για τον ήρωα και των τεσσάρων εγχειριδίων για το μάθημα της Μελέτης Περιβάλλοντος αφορά σε ένα χαρτί το οποίο βιώνει ή/και συμμετέχει σε διάφορες εμπειρίες / περιπέτειες / αποστολές καθώς περνά από τα 8 Θεματικά Πεδία του Προγράμματος Σπουδών της Μελέτης Περιβάλλοντος και αντίστοιχα του διδακτικού εγχειριδίου.

Καθώς το χαρτί περνά από τα διάφορα Θεματικά Πεδία μετασχηματίζεται κάθε φορά σε διαφορετικό αντικείμενο σχετικό με το περιεχόμενο κάθε Θεματικού Πεδίου.

Για παράδειγμα, στο Θεματικό Πεδίο της Πολιτειότητας στην Α΄ δημοτικού το χαρτί μετασχηματίζεται σε μια χάρτινη καρδιά η οποία εμφανίζεται στον προοργανωτή.

Στο τέλος κάθε Α΄ τεύχους υπάρχουν οι τέσσερις πρώτοι μετασχηματισμοί και στο τέλος κάθε Β΄ τεύχους υπάρχουν όλοι οι μετασχηματισμοί του ήρωά μας. Τα αντικείμενα στα οποία μετασχηματίζεται το χαρτί στον κάθε προοργανωτή είναι:

Α΄ τάξη

1. Πολιτειότητα ð Χάρτινη καρδιά (συναισθήματα)

2. Κοινωνικές Σχέσεις ð Χάρτινη γιρλάντα με φιγούρες

3. Επιχειρηματικότητα ð Χαρτοσακούλα (μαγαζάκι)

4. Ο τόπος, η χώρα, ο πλανήτης που ζω ð Χάρτινος ήλιος (αλλαγές στον ουρανό)

5. Ζωή και οικοσυστήματα ð Δέντρο (από το δέντρο προέρχεται το χαρτί)

6. Τα υλικά στη ζωή μας ð Μπλοκ για σημειώσεις παρατηρήσεων

7. Δυνάμεις – Κινήσεις ð Σαΐτα

8. Εργαλεία ð Χάρτινος φάκελος παλιάς επιστολής

Β΄ τάξη

1. Πολιτειότητα ð Χάρτινο κουτί ζαχαροπλαστείου για συσκευασία τούρτας (ανάγκες/επιθυμίες)

2. Κοινωνικές Σχέσεις ð Χάρτινο οριγκάμι με παραδοσιακά μουσικά όργανα

3. Επιχειρηματικότητα ð Χαρτονομίσματα

4. Ο τόπος, η χώρα, ο πλανήτης που ζω ð Αστικός χάρτης

5. Ζωή και οικοσυστήματα ð Δάσος

6. Τα υλικά στη ζωή μας ð Κουτί από ένα επιτραπέζιο παιχνίδι ή από μια τούρτα ζαχαροπλαστείου

7. Ήχος και φως ð Ένα πρίσμα και ένα χάρτινο χωνί

8. Εργαλεία ð Μια χάρτινη τρομπέτα

Γ΄ τάξη

1. Πολιτειότητα ð Η χάρτα των δικαιωμάτων του παιδιού

2. Κοινωνικές Σχέσεις ð Ένα βιβλίο/παραμύθι

3. Επιχειρηματικότητα ð Εφημεριδοπώλης παλιά

4. Ο τόπος, η χώρα, ο πλανήτης που ζω ð Χάρτης της Ελλάδας και ένα χάρτινο μονοκυάλι

5. Ζωή και οικοσυστήματα ð Φυλλάδιο για τον Αρκτούρο και την Καρέτα Καρέτα

6. Τα υλικά στη ζωή μας ð Ένα χαρτί που καίγεται!

7. Ήχος και φως ð Χάρτινος αυλός και χάρτινα γυαλιά

8. Εργαλεία ð Ένα χαρτί που διπλώνεται σαν τηλεσκόπιο

Δ΄ τάξη

1. Πολιτειότητα ð Έντυπο ψηφοδέλτιο

2. Κοινωνικές Σχέσεις ð Αφίσα για κοινωνική εκδήλωση

3. Επιχειρηματικότητα ð Χάρτινη απόδειξη πληρωμής

4. Ο τόπος, η χώρα, ο πλανήτης που ζω ð Παγκόσμιος χάρτης ή/και ένα χάρτινο τηλεσκόπιο

5. Ζωή και οικοσυστήματα ð Χάρτινη υδρόγειος σφαίρα

6. Τα υλικά στη ζωή μας ð Ένα τσαλακωμένο χαρτί

7. Δυνάμεις – Κινήσεις ð Μια πέτρα που παρασύρει ένα χαρτί

8. Εργαλεία ð Ηλεκτρονική σελίδα

Ενδιάμεσα ο ήρωάς μας εμφανίζεται στα φύλλα εργασίας σε διάφορα σημεία σηματοδοτώντας το είδος της δραστηριότητας που ακολουθεί.

Προτείνεται η μορφή του ήρωα να αποτελέσει έναυσμα για προβληματισμό των μαθητών και των μαθητριών προκειμένου να διατυπώσουν υποθέσεις για τους για τους λόγους που έχει επιλεχθεί η μορφή του, για το περιεχόμενο των φύλλων εργασίας που ακολουθούν και ενδεχομένως να προτείνουν ιδέες δικές τους για εναλλακτικούς μετασχηματισμούς του ήρωα.